上水

上水，香港地方之一，喺新界北部。地方為雙魚河同梧桐河匯聚之地，出深圳河，有大塊沖積平原，故此地勢平坦，然而亦會夾雜山嶺。舊時呢度係鄉郊，而石湖墟就係呢個地方墟市。自二十世紀七十年尾，香港政府夾佢同粉嶺，發展成粉嶺上水新市鎮。上水行政上歸北區。

地理 
上水為香港北地，位於深圳河以南，雞公嶺以北，東面黐著粉嶺平原，西面黐著落馬洲，貼著中國深圳，上水西北部嘅羅湖同埋北面嘅文錦渡係去中國內地嘅主要通道。上水、粉嶺、沙頭角、打鼓嶺夾埋就係北區。

史 
根據香港市政局一九九二年出版嘅《香港文物》，上水區內華山村，發現咗新石器時代同埋漢朝嘅文物。另外，一九九四年《北區風物志》記載，上水粉嶺一帶舊時叫雙魚市，事關上水北面有一條「雙魚河」。自廖族元末由福建搬來廣東南部之後，子孫漸漸響今日新界橫眉山、嶺下、小坑、雙魚、福田、上水一帶開支散葉，起村建屋。傳到識風水嘅七世祖廖南沙嗰陣，認為全族一定要住埋一齊，後代子孫先至昌盛，咁至發達、出人頭地。根據風水學說搵龍脈，揀咗龍口地形，好似隻鳳嘅地方，一齊合力鑿池，即係護城河，以及築城，起咗圍內村，即今日上水鄉老圍。又號召廖氏三房子孫盡量搬入圍裏頭住。由於圍內村立於梧桐河對上，廖氏族人叫佢做上水鄉，漸漸上水變成咗附近一帶地方嘅名喇。

上水墟市集中，市中心主要喺上水火車站一帶，由附近嘅屋邨行去火車站，一般都三個字內。舊時，附近村民會集中響石湖墟做買賣、交易。雖然而家上水已經發展成新市鎮，由於石湖墟鄰近火車站、巴士總站，所以一啲都無衰落，反而更加興旺，人頭湧湧。

鄉、村 

上水各鄕各村甚多，村間統組為上水區鄉事委員會。
 長瀝 
 坑頭村
 河上鄉
 雞嶺
 金錢
 古洞
 蓮塘尾
 料壆
 馬草壠
 吳屋村
 丙崗
 上水鄉
 大頭嶺
 唐公嶺
 蕉徑
 松柏塱
 華山村
 燕崗
 營盤

屋苑

公共屋邨 
 彩園邨
 天平邨
 太平邨
 清河邨
 祥龍圍邨

居屋 
安盛苑
旭埔苑
彩蒲苑
順欣花園
翠麗花園 (上水)

私人屋苑 
 安國新邨
 奕翠園
 新都廣場
 龍豐花園
 順欣花園
 上水中心
 上水名都
 明珠華軒
 海禧華庭
 威尼斯花園
 皇府山
 御皇庭
 御景峰
 顯峰

大型商場 
 上水中心
 上水名都
 上水廣場
 新都廣場
 龍豐商場
上水匯

社區設施 
 北區醫院
 北區公園
 北區大會堂
 北區運動場
 上水公共圖書館
 上水游泳池
 上水消防局
 上水屠房
 石湖墟市政大廈
 石湖墟郵政局
 石湖墟賽馬會診所
 石湖墟污水處理廠
 天平體育館
 龍琛路體育館
 保榮路體育館

基礎教育

中學 
 上水官立中學
 鳳溪第一中學
 聖公會陳融中學
 鳳溪廖萬石堂中學
 東華三院甲寅年總理中學
 風采中學
 香港道教聯合會鄧顯紀念中學
 田家炳中學

小學 
 上水東莞學校
 育賢學校
 鳳溪第一小學
 鳳溪創新小學
 曾梅千禧學校
 石湖墟公立學校
 李志達紀念學校
 上水惠州公立學校
 香海正覺蓮社佛教正慧小學
 東華三院港九電器商聯會小學
 香海正覺蓮社佛教陳式宏小學
 東華三院馬錦燦紀念小學

旅遊景點

掌故 
石湖墟
報德祠
行樂戲院
馬會道消防局
小販管理隊大樓

古蹟 
居石候公祠
河上鄉洪聖廟 同 排峰古廟
松柏塱客家圍
廖萬石堂
廖顯承堂
廖明德堂

生態 
塱原濕地
風水林

交通

主要交通幹道 
 馬會道
 新運路
 百和路
 文錦渡路
 粉嶺公路
 粉錦公路
 青山公路

公共交通 
 港鐵
 東鐵綫：上水站
 巴士
 九巴：70K、73B、73K、76K、77K、78K、79K、261、270、270A、270B、273A、273B、276、276A、276B、276P、278P、278X、279X、373、673、678、978、N73
 龍運巴士：A43、N42A
 跨境巴士：24小時跨境快線 - 文錦渡快線
 文錦渡口岸←→上水廣場、深水埗西九龍中心

專線小巴：44、44A、50A、50K、51K、55K、57K、58K、58S、59K、501S、605
 公共小巴：
 17：上水←→元朗
 18：上水←→元朗
 上水←→聯和墟／大埔／深水埗／佐敦道
 上水←→坪輋
 落馬洲←→觀塘

睇下 

北區
粉嶺及上水新市鎮
石湖墟
粉嶺
羅湖